2019. gada Noteikumi Nr.

Rīgā (prot. Nr.   .§)

**Grozījumi Ministru kabineta 2002. gada 27. decembra noteikumos Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas"**

Izdoti saskaņā ar

Epidemioloģiskās drošības likuma

38.1 panta pirmo daļu

Izdarīt Ministru kabineta 2002. gada 27. decembra noteikumos Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas" (Latvijas Vēstnesis, 2003, 2 nr.; 2003, 106 nr.; 2006, 141 nr.; 2008, 36 nr.; 2013, 178 nr.; 2015, 162 nr.) šādus grozījumus:

1. Svītrot 19.4. apakšpunktu;

2. Izteikt 19.5. apakšpunktu šādā redakcijā:

"19.5. rekreācijas un atpūtas telpas vai vietas;".

3. Izteikt 19.9. apakšpunktu šādā redakcijā:

"19.9. garderobe vai vieta virsdrēbju novietošanai;".

4. Svītrot 20. punktā skaitļus “19.4.; 19.5.”.

5. Izteikt [23.](http://likumi.lv/ta/id/66885-udens-apsaimniekosanas-likums#piel2) punktu šādā redakcijā:

"23. Mācību telpā soli ir izvietoti tā, lai demonstrētie mācību materiāli izglītojamiem būtu viegli saskatāmi un salasāmi no jebkura mācību sola. Ja mācību telpā soli ir izvietoti rindās un mācību materiālu demonstrēšanai izmanto tāfeli, interaktīvo tāfeli vai projekcijas ekrānu, attālums no tāfeles, interaktīvās tāfeles vai projekcijas ekrāna līdz solu rindas pirmajam solam ir ne mazāks par 2 m, līdz pēdējam solam – ne lielāks par 10 m. Attālums no tāfeles, interaktīvās tāfeles vai projekcijas ekrāna apakšējās malas līdz grīdai sākumskolas klašu mācību telpās ir līdz 0,8 m, bet pārējo klašu mācību telpās – līdz 0,9 m."

6. Izteikt 24.2. un 24.3. apakšpunktus šādā redakcijā:

"24.2. telpā, kurā veic ķīmijas, fizikas vai dabaszinību laboratorijas vai praktiskos darbus - 2,4 m2;

24.3. mājturības, dizaina un tehnoloģiju kabinetā – 3 m2".

7. Izteikt 25. punktu šādā redakcijā:

"25. Telpas, kurā veic ķīmijas, fizikas vai dabaszinību laboratorijas vai praktiskos darbus, mājturības, dizaina un tehnoloģijas kabineta, darbnīcas, datorklases un datorizētas darba vietas iekārtošanā ievēro mācību specifiku un darba drošības prasības.".

8. Izteikt 29. punktu šādā redakcijā:

"29. Tualetē ir tualetes papīrs vai salvetes, šķidrās ziepes vai cits roku mazgājamais līdzeklis, roku žāvēšanas vai susināšanas ierīce vai līdzeklis."

9. Svītrot 41. punkta otro un trešo teikumu;

10. Izteikt 65.5. apakšpunktu šādā redakcijā:

"65.5. atpūtas un rotaļu telpas vai vietas.".

11. Svītrot 66. punktā skaitli “65.5.”.

12. Svītrot 72. punktā vārdus un skaitli “ un 41. punktā noteiktās prasības par stiklotās virsmas laukuma attiecības pret grīdas virsmas laukumu ievērošanu”.

13. Izteikt 73. punkta otro teikumu šādā redakcijā:

"Šo noteikumu 11., 13., 14., 19. (izņemot šo noteikumu [12.](https://likumi.lv/ta/id/69952#p12)un [20. punktā](https://likumi.lv/ta/id/69952#p20) paredzētos gadījumus), 23., 27.3. apakšpunktā, 44. un 65. punktā noteiktās prasības, kā arī 68. punktā noteiktās prasības attiecībā uz telpu platību ir obligātas no 2020. gada 1. septembra.”

14. Papildināt noteikumus ar 73.1punktu šādā redakcijā

“73.1Šo noteikumu 24. punktā, 27.1. apakšpunktā noteiktās prasības attiecībā uz telpu platību un 27.2. apakšpunktā noteiktās prasības attiecībā uz dušas ierīču skaitu ir obligātas no 2023. gada 1. septembra.".

15. Papildināt noteikumus ar 75. punktu šādā redakcijā:

"75. Iestāde līdz 2023. gada 1. septembrim var nepiemērot šo noteikumu 11., 18., 19. punkta (izņemot 19.2. un 19.8. apakšpunktos noteiktās) prasības, ja mācību procesu nodrošināšanai, iestāde vai tās daļa uz renovācijas laiku, bet ne ilgāk kā uz divu gadu periodu, tiek iekārtota pielāgotās telpās. Iestāde līdz 2023. gada 1. septembrim uz renovācijas laiku var nepiemērot arī šo noteikumu 28.punkta prasības attiecībā uz klozetpodu un izlietņu skaitu, ja sanitāro ierīču skaits ir pietiekams, lai izglītojamiem nodrošinātu higiēnas ievērošanu. Pirms iestāde sāk organizēt mācību procesu pielāgotajās telpās, iestāde par to saņem Veselības inspekcijas novērtējumu par higiēnas prasību ievērošanu. Organizējot mācību procesu pielāgotajās telpās, iestāde nodrošina higiēnas prasību ievērošanu.”.

16. Aizstāt 3. pielikuma 5. punktā skaitli "200" ar skaitli "300".

Ministru prezidents A. K. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane - Umbraško